พี่สาวเพิ่งมาทราบว่าป่วยเป็น SLE ได้เดือนกว่าๆ ตอนนี้ต้องออกจากงานมารักษาตัว อีกทั้งยังมีอาการเครียด ทำให้เกิดอาการทางจิตไม่ปกติ พูดเพ้อ ควบคุมตนเองไม่ได้ นอนไม่หลับ ทางครอบครัวควรปฎิบัติตนอย่างไรในการดูแลผู้ป่วยที่เป็นโรคนี้คะ และอาการของโรคที่เป็นอยู่รุนแรงหรือไม่ มีโอกาสหายขาดมั้ยคะ รบกวนผู้รู้แนะนำด้วยค่ะปิยะเกล้า
สวัสดีค่ะ โรคพุ่มพวง หรือโรคแพ้ภูมิตัวเอง เป็นโรคที่ระบบภูมิคุ้มกันภายในร่างกายมีความผิดปกติ โดยภูมิคุ้มกันจะต่อต้านและทำลายเนื้อเยื่ออวัยวะต่าง ๆ จนเกิดเป็นอาการอักเสบเรื้อรัง ทำให้มีอาการป่วยรู้สึกเหนื่อยล้า มีผื่นแดงตามใบหน้า ตาแห้ง ตัวบวม ขาบวม ปวดหัว ปวดบวมตามข้อต่อกระดูก ผมร่วง ร่วมกับมีอาการทางระบบประสาทดังกล่าวมาได้โดยความรุนแรงของโรค SLE ของผู้ป่วยแต่ละคนนั้นมีความแตกต่างกันไปค่ะ ไม่สามารถบอกได้จากอาการอย่างเดียว จำเป็นต้องตรวจร่างกายและตรวจเลือด ร่วมกับตรวจดูค่าการทำงานของไตเป็นระยะ เพราะโรคนี้ถ้าจะรุนแรงก็คือมีไตอักเสบร่วมด้วยค่ะ เป็นโรคที่เป็นโรคเรื้อรัง เรื่องการหายขาดในปัจจุบันยังไม่มีข้อมูล คือถ้าเป็นแล้วก็อาจจะต้องกินยาหรือติดตามอาการไปตลอดชีวิตค่ะแนะนำรับประทานยาตามที่แพทย์จ่ายมา โดยถ้าควบคุมโรคได้ดี อาการทางระบบประสาทน่าจะสงบขึ้น และควรหลบแดด เพราะแสงแดดเป็นตัวกระตุ้นให้โรคกำเริบได้ ร่วมกับพักผ่อนอย่างเพียงพอ รับประทานอาหารที่สุกสะอาด ระวังการท้องเสียอ่านเพิ่มเติม